DA SE R28 MILJOEN KORRUPSIE DIE BLANKES SE SKULD - Afrikanervolksparty
DA SE R28 MILJOEN KORRUPSIE DIE BLANKES SE SKULD
Gepubliseer op 19 April 2016 | Geskryf deur Danie Varkevisser | | | Trefslae: 1073
‘n Berig in die Independent News wat onthul het dat Patricia de Lille probeer het om deur verskoning aan te bied, die verlies van R28 miljoen in die stadsraad van Kaapstad te versag, nie gewerk het nie, bewys politieke mislukking.
Die opposisiepartye skree bloed en beskou die toekenning van dienste leweringskontrakte aan hoofsaaklik blanke organisasies, as bewys dat dit slegs ‘n slenter was om sekere blanke organisasies te bevoordeel.
Die ANC het nou sy beurt gekry om “pay back the money!” te dreunsing. Hoewel Maymane nou voorgestoot is deur die Joodsbeheerde DA, sal die blanke Zille in besonder, maar al die blankes binne die DA in die algemeen, die skuld hiervoor kry, of hulle nou daarvoor verantwoordelik was al dan nie.
Hier is net nog ‘n klassieke voorbeeld van onversoenbare kulture wat elke moontlike gebeurtenis gebruik om mekaar by te kom en die grondoorsaak was vir die suksesvolle beleid van afsonderlike ontwikkeling.
Die diepte en insig en gesonde oordeel van die Afrikanervolk se leiers tot en met die sluipmoord op dr. Verwoerd, waarna daardie beleid doelbewus en planmatig afgebreek is tot die vrywillige abdikasie van die de Klerkregering, lê aan die wortel van hierdie korruptiewe kwaadwilligheid en toenemende opbouende rasse-onrus wat onder die huidige beleid nie sal weggaan nie!